Selleks et töörühm saaks nõuetekohaselt toimida, on tarvis töökorda, mis reguleeriks muu hulgas kaaseesistujate määramist, sekretariaadi koosseisu, delegatsioonide koosseisu käsitlevat teabevahetust, koosolekute toimumise kohta, dokumentide ja kirjavahetuse haldamist, päevakorra ja protokollide koostamist, konfidentsiaalsust ja koosolekute töökeelt ning delegatsioonide kantavaid kulusid.

Väljaastumisepingus on sätestatud kord, mille alusel astub Suurbritannia ja Põhja-Iiri Ühendkuningriik („Ühendkuningriik“) korrakohaselt välja Euroopa Liidust („liit“) ja Euroopa Aatomienergiaühendusest. See leping jõustus 1. veebruaril 2020.

Kuna töörühma otsuse eesmärk on võtta vastu oma töökord sarnaselt väljaastumislepingus sätestatud ühiskomitee ja erikomiteede töökorraga, on asjakohane avaldada töörühma otsus, mis sisaldab töökorda, pärast selle vastuvõtmist Euroopa Liidu Teatajas.

Pidades silmas töörühma eesmärki ja koosseisu ning suhet protokolli rakendamise küsimustega tegeleva erikomiteega, peaks see töökord olema võimalikult sarnane töökorraga, mis on sätestatud väljaastumislepingu VIII lisas väljaastumislepingu artikliga 165 loodud erikomiteede jaoks.

3. Protokolli kantakse kõikide koosolekul osalenud isikute nimed, ametinimetused ja pädevus.

4. Kaaseesistujad võivad taotleda muudatuste tegemist protokolli kavandisse või kokkuvõttesse viie päeva jooksul pärast seda, kui sekretariaat on punkti 1 kohaselt koostatud protokolli kavandi või kokkuvõtte neile edastanud. Kui selle ajavahemiku möödudes ei ole muudatuste tegemist taotletud, loetakse, et kaaseesistujad on protokolli ja selle kokkuvõtte heaks kiitnud. Juhul kui üks kaaseesistuja on kõnealuse ajavahemiku jooksul taotlenud muudatuse tegemist, loetakse protokoll ja selle kokkuvõte heakskiidetuks pärast seda, kui teine kaaseesistuja on kõnealuse muudatusega nõustunud.

5. Pärast heakskiitmist kirjutavad sekretariaadi liikmed alla protokolli elektroonilistele koopiatele, mis edastatakse liidule ja Ühendkuningriigile ning Iirimaa ja Põhja-Iirimaa protokolli rakendamise küsimustega tegelevale erikomiteele. Kaaseesistujad võivad seejärel otsustada protokolli kokkuvõtte avalikustada.

9. reegel

Otsused

1. Käesoleva töökorra kohaselt tehtavate kaaseesistujate otsusteni tuleb jõuda vastastikusel kokkuleppel.

2. Koosolekutevahelisel ajal võivad kaaseesistujad teha selliseid otsuseid kirjaliku suhtluse teel, vahetades omavahel elektroonilisi teateid. Sekretariaat teavitab pooli kõigist sellistest kaaseesistujate tehtud otsustest.

10. reegel

Konfidentsiaalsus

1. Kui kaaseesistujad ei otsusta teisiti, on töörühma koosolekud konfidentsiaalsed.

2. Kui liit või Ühendkuningriik esitab töörühmale teavet, mis on tema õigusnormide kohaselt konfidentsiaalne või avalikustamise eest kaitstav, käsitab teine pool saadud teavet konfidentsiaalsena.

11. reegel

Töökeel

Töörühma töökeel on inglise keel. Kui kaaseesistujad ei otsusta teisiti, lähtutakse töörühma aruteludes dokumentidest, mis on koostatud inglise keeles.

12. reegel

Kulud

1. Liit ja Ühendkuningriik kannavad kõik neile töörühma koosolekutel osalemisest tulenevad kulud ise.

2. Koosolekute korraldamise ja dokumentide paljundamisega seotud kulud kannab Brüsselis toimuvate koosolekute korral liit ja Ühendkuningriigis toimuvate koosolekute korral Ühendkuningriik.

3. Kulud, mis on seotud koosolekutel pakutava suulise tõlkega töörühma töökeelde ja töökeelest, kannab suulist tõlget taotlenud pool.

13. reegel